Paco Méndez: "La gamba de Palamós dóna vint mil patades a la gambeta mexicana"\nPaco Méndez: “La gamba de Palamós dóna vint mil patades a la gambeta mexicana”\n“La cuina mexicana és totalment desconeguda”, m’etziba el xef Paco Méndez només començar la conversa. Ell fa un any que és al capdavant dels restaurants Niño Viejo i Hoja Santa, dues ofertes amb segell Adrià que comparteixen local a l’avinguda Mistral de Barcelona. Desconeguda? És un adjectiu que no hauria triat… Detecta la incredulitat i s’afanya a explicar-se: “La nostra cuina ha viatjat molt malament, no són nachos i burritos”. Quan busquem perquès em parla de compatriotes amb diners que han sortit de Mèxic per engegar aventures culinàries sense prou bagatge gastronòmic però també de grans marques com Old El Paso o Bimbo, que han consolidat línies tex-mex amb l’argument de l’exotisme ràpid. “No és buscar culpes, eh?”, vol deixar clar, diplomàtic. I admet que la cuina tex-mex hauria de ser una part de la cuina mexicana, la mostra de la barreja de cultures frontereres. “Però per què no hem exportat la riquesa d’Oaxaca? Yucatán? Per què no mostrar els cebiches o les carns del nord de Mèxic?”. Ara toca desfer el camí i per això Paco Méndez es planteja els seus locals com un centre cultural, a la sala, amb els clients, però també a la cuina, amb la quarantena de cuiners i cambrers amb qui cada dia aixeca la persiana. Els vol transmetre el que ell ha anat aprenent des de ben petit, quan cuinava moles i mixtamales amb l’àvia, o tastava insectes o budells de bestiar fregits.\nSi Mahoma no va a la muntanya… Oferir cuina d’un altre país tan llunyà com Mèxic planteja d’entrada un problema evident, que és abastir-se dels productes necessaris. Per exemple, al mercat català trobar brots de quelites o un chile diferent del jalapeño de pot és una missió impossible. Per això la solució és l’autoabastiment. Els de Niño Viejo i Hoja Santa no creuen l’Atlàntic, sinó que vénen del País Valencià. “Ja és el segon any que n’hi hem plantat i hi creixen sense cap problema: només cal controlar la llavor, que amb el temps deixa de produir picant”, explica el xef. Si sou amants del picant, del jalapeño mexicà o de l’ají peruà, podeu provar-ho amb bastantes garanties al balcó de casa. A la cuina de Niño Viejo i Hoja Santa treballen amb una dotzena de chiles diferents i en tenen cinc més en cartera. Són una petita part dels més de 130 que tenen classificats els mexicans. “Però no es fan coses amb tots i tampoc es cuinen tots, a Mèxic hi ha qui se’ls menja crus, a mossegades!”.\n“Jo faig servir molts tomàquets de penjar, dels de fer pa amb tomàquet”. Però no tots els ingredients ofereixen tantes complicacions. El tomàquet, molt usat en salses base de cuina mexicana, n’és un exemple. Paco Méndez es confessa un entusiasta dels tomacons. També del tomàquet de branca i del Physalis, que aquí no té massa sortida i que s’assembla molt als tomaquets mexicans. La filosofia del cuiner passa per entendre l’entorn on és i valorar allò que pot encaixar o fins i tot millorar els resultats. Reivindica que l’escola d’El Bulli, de buscar sempre el millor poducte i la millor qualitat. Agoserat, concreta: “Una gamba de Palamòs dóna vint mil patades a una gambeta de Mèxic”. També hi ha altres ingredients típics de la cuina mexicana que sí que són fàcils de trobar als nostres mercats, com el coriandre o la llima. El xef demana moderació, no cal posar-ne pertot. “Amb totes aques-tes possibilitats, no entenc perquè aquí no hi havia bona cuina mexicana, encara més tenint en compte els llaços que hi ha hagut sempre entre Catalunya i Mèxic“, diu Méndez. El seu país va ser la destinació de molts exiliats que fugien del franquisme i, molt abans, la terra on molts veien una oportunitat de prosperar. Penso en la gran història d’Alícia Rovira, la catalana de Clipperton, i com tot va començar amb una botifarra.\n“Aquí la cultura del vi és molt potent”. Massa, pel que voldria Paco Méndez a la taula dels seus locals. Hi ofereixen una gran varietat de tequiles, mezcals, margarites o aigües fresques, que és el que el xef proposa per maridar els seus plats, però prescindir del vi no és possible. “Als clients no els ho posem fàcil, intentem promoure el que és propi de Mèxic i a Hoja Santa ni tan sols parem la taula amb copes“. Però no n’hi ha hagut prou. És més aviat al contrari. De cinc anys ençà, el vi està començant a entrar amb força als restaurants mexicans. Paco Méndez és més de tequiles, de blancs més que no pas de reposats, dels d’aromes de bóta. “Al tequila li ha passat el mateix que a la cuina en el procés d’exportació; nosaltres no ens el prenem pas de cop, amb sal i llimona”, alerta. “No som gens de presses, els mexicans”.\nMèxic al plat, a Barcelona. Parlem de les seves dues propostes, el gastronòmic Hoja Santa i Niño Viejo, més informal. Hi elabora tres o quatre plats nous a la setmana, que és molt, i que entren a la sala com a suggeriments. “Hi ha plats que hi són sempre, però el discurs no s’ha d’acabar mai: el diàleg de la carta sempre ha d’estar viu”. Discurs, diàleg, una visió de lletres d’algú que va deixar córrer la vocació d’Enginyeria Robòtica per problemes amb les matemàtiques. “Ara m’agraden, m’he acabat dedicant a una professió que hi té molt a veure”. I la geografia? Comentem el mapa d’altres restaurants mexicans a la capital catalana. Paco Méndez me’n cita tres. El Txlacal, La taqueria de la Sagrada Família i l’Oaxaca, una aventura del grup Sagardi amb el menorquí Joan Bagur. Ara la cuina mexicana està de moda. El ressò internacional de cuiners com Enrique Olvera, al capdavant de Pujol, o Jorge Vallejo, al Quintonil, li ha donat un gran impuls però les modes també tenen perill. “Hauríem d’intentar que tots els que obrim restaurants mexicans, gastronòmics o més de batalla, ho fem bé; si no ens pot passar com als restaurants xinesos dels anys 80, tornarem al mal viatge amb què vam començar”.


Mostrant articles per etiqueta: Alboraia\nDilluns, 26 abril 2021 09:49\nL’objectiu de la moció presentada per Compromís per Alboraia és instar la Unió Europea i al Govern del Regne d'Espanya a donar suport a la proposta de Sud-àfrica i l'Índia de perseguir una solució ràpida que permeta suspendre temporalment les patents i altres drets de propietat intel•lectual relacionats amb els medicaments, les vacunes, els diagnòstics i altres tecnologies de COVID-19.\nDes de Compromís per Alboraia afirmen “pensem que aquest tema és molt important perquè en tot el món hi hagut més de 121’5 milions de persones afectades i més de 2.600.000 de morts per COVID-19. És fonamental que les vacunes i tractaments arriben a tots els països del món perquè tots els éssers humans tenen el dret a la salut i també perquè així es dificulta l’aparició de noves variants de la malaltia”.\nInforma Nou Horta. Compromís per Alboraia\nDilluns, 26 abril 2021 08:47\nL'Alboraya F. S. va disputar la setmana passada les 3 primeres jornades de la Virtual Football Organization Regional J i els resultats no pogueren ser millors. Les tres victòries collides enfront de Vip Deportivo, Titanes Gaming Esport i Mona Chita F.C. situen als dracs líders de la categoria amb 9 punts.\nEl debut oficial en els e-Sports va tindre lloc el dilluns 19 d'abril en un partit que va enfrontar a l'Alboraya contra Mona Chita F.C. Els 2 gols de Willydowski van servir per a alçar-se amb la primera victòria en un partit que va acabar 1 – 2.\nL'endemà els dracs van véncer com a locals a Titan Gaming Esport per 3-1 amb el gol de Aparicio7_ i un altre doblet de Willydowski. Mentre que el dimecres 21 l'Alboraya es va emportar els 3 punts enfront del Vip Deportivo gràcies al solitari gol de Willydowski, que amb els seus 5 gols se situa ja com a màxim anotador de l'equip i de la categoria.\nLa setmana que ve Alboraya F.S disputarà el dilluns la jornada 4 front Azerbaiyan F.C.; el dimarts, la jornada 5 enfront de Pimpinelas F. C. i el dimecres, la jornada 6 contra A. C. Els Vargas.\nTots els partits es poden seguir a través del compte oficial de l'equip en la coneguda plataforma Twitch: https://www.twitch.tv/alborayafs.\nDimecres, 21 abril 2021 16:46\nL'Ajuntament d'Alboraia ha tret a concurs públic el contracte de la continuació de les obres de reforma i ampliació del CEIP Cervantes i CEIP Ausiàs March. L'actuació, tramitada amb caràcter urgent, s'emmarca dins del Pla Edificant de la Generalitat Valenciana per a la construcció, reforma i millora dels centres educatius. Les obres van quedar paralitzades després de la declaració de l'Estat d'Alarma i malgrat els reiterats intents de represa, la negativa de l'anterior empresa adjudicatària a seguir va precipitar la liquidació del contracte i el reinici de tot el procediment.\nEn el cas del CEIP Ausiàs March, les obres previstes consisteixen en una ampliació amb un edifici annex a l'actual per a habilitar el menjador escolar, la cuina, dues aules i altres dependències auxiliars, així com la reforma de la instal·lació elèctrica i la fusteria interior i exterior de l'edifici existent. Està previst que es duguen a terme en 8 mesos, amb un preu de licitació de 813.125,04 euros.\nEn el CEIP Cervantes es reprén l'ampliació del menjador escolar, obra que serà entregada anticipadament perquè es puga utilitzar ja el pròxim curs amb normalitat. A més s'escometrà la construcció del gimnàs en un edifici annex i la reconstrucció de les pistes esportives del pati central. Amb això s'unifica l'espai de pati amb la zona de l'hort escolar i el frontó, annexos fins ara al col·legi. La duració total de les obres no haurà de sobrepassar els 8 mesos i s'invertiran 1.141.252,02 euros.\nEls detalls de la licitació poden consultar-se en el següent enllaç: www.alboraya.es/va/ayuntamiento/page/informacio-sobre-contractacio i en el perfil del contractant del Ministeri d'Hisenda. El termini de les ofertes acaba el pròxim 10 de maig.\nAna Bru, regidora d'Urbanisme, recorda que el consistori va intentar arribar a un acord amb l'empresa inicialment adjudicatària de les obres, però, després de molts intents i consultes amb la Conselleria per a no haver de rescindir el contracte, no va ser possible acceptar les noves exigències de l'empresa per a continuar. Bru explica: "la prioritat era acabar com més prompte millor les obres i evitar majors molèsties. Però l'empresa no ha col·laborat en absolut i no ha sigut possible seguir avant." El consistori, afirma l'edila, ha estat en contacte "durant tot el procés perquè la direcció dels col·legis i els pares i les mares estigueren al dia dels passos que hem anat donant per a solucionar el desgraciat imprevist".\nIsmael Rubio, regidor d'Educació, ha destacat que mentre es trobava una solució "prenem les mesures oportunes per a garantir la seguretat de l'alumnat i els espais necessaris per a esbarjos i activitats, malgrat els condicionants del covid. De fet no hem tingut a penes incidències".\nDimarts, 13 abril 2021 11:16\nL'Ajuntament d'Alboraia ha retut homenatge a les cinc esportistes que van aconseguir la victòria en el Campionat d'Espanya de Gimnàstica Rítmica que va tindre lloc el passat 20 de març en la localitat d'Alfafar. Es tracta d'una victòria que van aconseguir en el conjunt Benjamí Absolut les joves Marina Estela, Carolina Giménez, Martina Alós, Roser Seguí i Gabriela Berezo, cedides aquestes dues últimes pel club Aceus i el Margaix, respectivament.\nL'alcalde d'Alboraia, Miguel Chavarría, i la regidora d'Esport, Zeudy Estal, junt a membres de la Corporació Municipal, han rebut en la Casa Conde Zanoguera a les primeres classificades i a les seues tres entrenadores en un acte que ha comptat amb totes les mesures de seguretat de la COVID-19. Chavarría els ha donat l'enhorabona "en nom d'Alboraia i de la Comunitat Valenciana" i ha assegurat que tant el consistori com els veïns i veïnes del municipi estan "molt contents per l'enorme assoliment". A més, els ha atorgat a cadascuna una bossa amb obsequis abans que les homenatjades exhibiren algun dels moviments característics d'aquest esport.\nLes entrenadores Sara Mirhzer, Maribel Bixquert i Lucía Saez, per la seua part, han fet valdre la quantitat d'hores d'entrenament que comporta aquest esport i que han dut a terme les campiones, "una determinació que té poca visibilitat", expliquen, "però que a elles aporta benestar psicològic i físic, disciplina i, especialment, diversió".\nNo és la primera vegada que les esportistes llancen tan bons resultats, recorda el club de Gimnàstica Rítmica d'Alboraia. Martina, Carolina i Marina ja es van proclamar Subcampiones d'Espanya en base de conjunts prebenjamí (2019); Marina va ser Campiona d'Espanya en Mans Lliures i Subcampiona d'Espanya en corda junt a Carolina, així com Campiones d'Espanya d'individual equips absolut. Així mateix, Roser posseeix el segon premi en Individual Base i Gabriela, el mateix d'Individual Absolut d'anteriors competicions.\nDimarts, 13 abril 2021 10:08\nLa Diputació avança en els projectes de vies ciclopeatonals per a Alboraia, Tavernes de la Valldigna, Gandia i Massalfassar\nEl pla d'ajudes a inversions en vies ciclopeatonals és fruit de la cooperació entre la delegació de Mobilitat Sostenible de l´àrea de Medi Ambient de la Diputació de València i la Conselleria de Política Territorial, Obres Públiques i Mobilitat, per completar vies verdes ja existents i connexions amb l'àrea metropolitana.\nEn esta primera fase corresponent a l'any 2020, s'actuarà en la millora de la mobilitat intermodal amb l'estació de metro del Palmaret en Alboraia a càrrec de la Diputació de València, amb una inversió de 43.091 euros, des de les avingudes Germans Machado i Alfauir de València i l'avinguda de l'Orxata d'Alboraia, que es troba actualment en fase de licitació per part de l’ajuntament d’Alboraia; l'enllaç de la CV-300 amb la V-21 al seu pas per Massalfassar mitjançant la via de servei de la Gombalda (CV-32), amb una inversió de 300.000 euros, i que es troba en fase d’adaptació del projecte; i finalment la recuperació com a via verda de la línia de ferrocarril Carcaixent-Dénia al seu pas per Tavernes de la Valldigna i Gandia, amb el condicionament del marge esquerre del riu Vaca i la connexió amb la platja de l'Auir pel camí dels Eucaliptus, per connectar el recorregut amb el carril bici de la platja que transcorre en sentit Dénia, amb dos inversions de 250.000 euros a cada municipi.\nCom destaca la diputada de Mobilitat Sostenible, Dolors Gimeno, "la relació amb els quatre ajuntaments està sent molt fluïda i profitosa, i tenim tots els convenciment de que la mobilitat sostenible és una aposta necessària per a les generacions que ja estan ací. Mitigar el canvi climàtic, reduir el trànsit motoritzat i millorar la nostra salut, és l’objectiu que ens proposem de la mà dels ajuntaments de la província".\nFase de requeriments\nLa Diputació de València ja ha aprovat les ajudes directes a inversions en vies ciclopeatonals per import de 843.091 euros als ajuntaments d’Alboraia, Tavernes de la Valldigna, Massalfassar i Gandia, i en breu els ajuntaments hauran de resoldre els requeriments que la Diputació ha plantejat als ajuntaments per poder accedir a les ajudes, i entre els quals està la incompatibilitat d'expropiacions per poder rebre les subvencions i executar els projectes. És important tindre en compte que els ajuntaments han d’acreditar la titularitat dels terrenys per on han d’executar-se les obres, requisit inicial i indispensable aprovat per l’ens provincial.\nEls projectes de vies ciclopeatonals han de ser respectuosos amb el manteniment dels espais naturals, com així establixen els criteris aprovats per la Diputació per a les actuacions de Mobilitat Sostenible de l’àrea de Medi Ambient. Amb estes actuacions es tracta, per una banda, d’acabar vies verdes ja existents i millorar la connectivitat entre municipis, i d’una altra, ser respectuosos amb el territori mitjançant actuacions no depredadores, respectuoses amb l’horta i la marjal, i que ajuden a integrar la natura en la mobilitat quotidiana.\nDimecres, 07 abril 2021 16:40\nDes de l’Espai Jove de l'Ajuntament d'Alboraia s'han organitzat activitats extraescolars, per a oferir una alternativa d'oci saludable gratuïta per als i les joves del municipi.\nLes activitats són de tot tipus, des de multiesport (surf,estand up paddle, longboard, esports de platja, i més) fins a robòtica o animació lectora. Aquestes activitats han sigut finançades per la Conselleria d'Educació, Cultura i Esport, amb l'objectiu de compensar els efectes negatius del confinament i la pandèmia entre les persones més joves.\nPer a les activitats de multiesport es compta amb la col·laboració de les escoles esportives del municipi Mediterranean Surf School i Xsa Surf, i hi haurà grups des dels 5 als 18 anys. Es realitzaran a les platges de la Patacona i Port Saplaya. L'horari serà a partir del 13 d'abril, el grup de 5 a 8 anys, dimarts i dijous de 17:30h. A 19:00h. Per al grup de 9 a 13 anys, dilluns i dimecres de 17:30h. A 19:00h. I finalment, el grup de 14 a 18 anys, dimarts i dijous de 17:30h. A 19:00h.\nL'activitat de robòtica compta amb dos grups: de 8 a 12 anys, i de 13 a 18 anys. El primer grup serà els dimarts i dijous de 17:30h a 18:30h., i el segon els dilluns i dimecres en el mateix horari. Es durà a terme en el Centre Municipal de Canonge Julià.\nLes jornades d'animació lectora, dirigida a xiquets i xiquetes de 3 a 8 anys, es faran a la Biblioteca Municipal a partir del 13 d'abril, els dimarts i dijous de 17:30h. A 18:30h.\nÉs indispensable la signatura del consentiment de les condicions de participació a causa de la COVID-19.\nDijous, 01 abril 2021 16:14\nL'alcalde d'Alboraia, Miguel Chavarría Díaz, ha rebut a la família de Francisco Aguilar Dolz, que han fet lliurament d'un llibre històric trobat en el seu domicili.\nAquests documents històrics, de gran valor cultural, han sigut entregats al consistori perquè en siguen custodiats en l'arxiu municipal d'Alboraia. Miguel Chavarría Díaz ha agraït enormement el lliurament del document municipal a la família de l'antic agutzil del municipi.\nEl llibre recull bàndols municipals des del 19 de gener de 1937 a l'11 de febrer de 1939.\nEn la signatura de la donació del document, a la qual també ha assistit la responsable de l'Arxiu Municipal d'Alboraia, se'ls han entregat a la família quatre copies facsímil del llibre original.\nL'Ajuntament d'Alboraia ha recuperat així uns documents històrics de gran rellevància que reflecteixen informació del municipi en la guerra civil, a més de la cessió dels drets d'aquests.


licor benedictí, licor d'anís i altres licors d'herbes per gaudir - Menjar | Juliol 2020\nACTUALITZACIÓ: Per obtenir receptes específiques, consulteu aquest article: Receptes de licor d’herbes i fruites per fer a casa.\nÉs estiu i la coberta del fons fa una crida. En aquesta època de l'any, no hi ha res millor al final d'un llarg i calorós dia que la possibilitat de seure amb un amic, veure la posta de sol i compartir un còctel.\nViure a una granja d’herbes, mai em perdo l’oportunitat d’afegir una mica de bona salut a qualsevol cosa que bevem. Amb els anys, he anat apareixent diversos còctels que presenten una herba o dos, ja que està a punt. La balsa de menta i llimona s’acostumen força sovint, com també fan els nostres pètals de rosa. He fet xarops simples d’herbes, he fet infusions llargues per a licors aromatitzats, begudes enfangades amb menta fresca i he afegit fulles o baies a la batedora.\nAquest any he començat a pensar ... si vull afegir una mica de bo al meu còctel, és realment necessari complicar-ho amb alguna cosa fresca? No m'equivocis, probablement ho faré de totes maneres. Però, i si algú volgués beure un simple licor sense tota la fanfàrria?\nTot i que us sentiu a gaudir d’una cervesa especialment especulosa, esteu participant en una història del tònic a base d’herbes. La veritat és que molts dels nostres còctels tenen el seu origen en les herbes, afegim o no més al producte final. Mai no teníem la intenció de sobrevertir en aquestes restriccions. Se suposa que havien de ser bevents, compartits amb amics i utilitzats amb moderació. D’aquesta manera, en una vetllada d’estiu, hi ha diversos licors que es poden utilitzar per brindar la vostra salut i la dels teus amics.\nA continuació, es mostra la llista d'alguns dels licors més coneguts, com ara licor benedictí, licor d'anís i molt més. Gaudeix (de forma responsable) de la teva salut.\nidentificació fàcil de les plantes\nBeneficis per a la salut dels licors d'herbes\nL’ingredient principal de la ginebra són les baies de ginebreginebre). És particularment bo per solucionar l'estómac i fa un bon tònic abans o després del sopar.\nLicor benedictí juntament amb Galliano, Strega i Drambuie\nTots els licors tenen angelica (Herba de l'Esperit Sant) per agrair el seu sabor. L’Àngelica és un altre tònic digestiu, però és especialment bo beure la nit d’hivern quan fa fred.\nLicor d'anís (també conegut com Anisette)\nCom podeu suposar, l'anisette deu el seu gust a l'equilibrador digestiu, l'anís (Pimpinella annisum).\nLa coneguda flor gran (Sambucus nigra) proporciona a aquest licor italià tant un sabor subtil com un benefici saludable d’immunitat.\nEl guineu era l'ingredient principal del licor que ara només té importància històrica. Malauradament, ara està prohibit a causa d’una controvèrsia sobre possibles efectes secundaris al·lucinògens.\nLiquers Kummel, Aquavit, Danzig, Danzigwasser i Goldwasser\nLa llavor simplecomí de prat) aporta el seu sabor a totes aquestes begudes tradicionals. Igual que Anisette, es poden utilitzar com a part d'un àpat especialment pesat. Assaborir un licor digestiu com aquest és ajudar a la digestió, alleujar el malestar i afegir a la trobada social.\nNotes i advertències addicionals\nLa conversa sobre l’alcohol i la salut esdevé molt complicada. Per a alguns, no hi ha cap situació en què sigui una elecció saludable. Els alcohòlics i aquells amb estrès suprarenal agut han d'evitar l'alcohol, encara que sembli bo per a altres. Per a la persona mitjana, consumir petites quantitats d’aquests licors d’herbes pot tenir un gran benefici. Pot ser molt divertit explorar aquestes begudes des d’una perspectiva de salut.\nConeixes algun licor tradicional basat en herbes?


Mireia Biel // Foto:Anna Aluart\n“Intento ser actriu”, afirma Clara de Ramon. El seu currículum, tanmateix, corrobora que la voluntat d’aquesta jove de 20 anys fa temps que ha deixat de ser simplement un intent. La vam veure el 2011 a la venerada ‘Agost’ de Sergi Belbel al TNC, ‘Blog’, ‘Dieta mediterrània’, ‘Flors carnívores’ i l’hem retrobat aquesta setmana a TV3, on interpreta la Sara Solé a la sèrie ‘Kubala, Moreno i Manchón’.\nArribar fins aquí no ha estat fàcil, però segurament sí natural. Criada a Sala Cabanyes, “ha estat i és casa meva” assegura De Ramon, qui considera que “va ser aquí on vaig perdre la por als escenaris”. De fet, als 10 anys va entrar a l’escola de teatre d’aquesta entitat, La Saca, en la qual va estudiar fins als 15.\nPerò no sols Sala Cabanyes ha cultivat l’amor que té al teatre, sinó també els seus pares, Josep Maria de Ramon i Imma Llorens, dos actors emblema de la Sala. “Tota la família s’involucrava als Pastorets i a altres obres de teatre, un fet que per a mi es va convertir en normal”, recorda De Ramon. “Sempre han insistit perquè continués i amb el temps he vist que van ser una peça clau perquè decidís dedicar-me al teatre”.\nQuan només li queda un any i mig per finalitzar els estudis a l’Institut del Teatre, De Ramon ha pujat en diverses ocasions als escenaris per fer gala del seu talent i sap que ‘Agost’ “va suposar l’empenta definitiva per endinsar-me en el món de les arts escèniques”. “Encara que el teatre és molt endogàmic, m’agrada molt més que la televisió”, explica de Ramon, a qui li agradaria “provar papers de comèdia i tirar endavant projecte al cinema”.\nMalgrat que el futur és incert, les ganes i la il·lusió de la jove mataronina seran elements del seu atrezzo professional que l’acompanyaran sigui quin sigui el seu destí.\n“A Mataró s’hi mouen bons projectes de teatre”\nAmplis de mires\nEl Foment, el Monumental, Sala Cabanyes i Can Gassol són els espais més rellevants de Mataró que programen teatre. De fet, ella mateixa va actuar, el cap de setmana passat, a la nau de Can Gassol, on va interpretar l’obra amb què treballa actualment, ‘Flors carnívores’. “Totes elles són bones sales en què s’hi poden veure projectes interessants”, assegura De Ramon, però analitza una realitat molt clara a Mataró: “Ens pensem que Mataró és el centre i hem d’aprendre a ampliar-nos i a fer extensiu el teatre a la resta de barris on molta gent no té cap tipus de contacte amb aquesta xarxa teatral”, proposa que “s’apropin les iniciatives que es fan als barris perquè tota la ciutat pugui gaudir-ne”.\nApassionada i perfeccionista\n‘El curiós incident del gos a mitjanit’ de Mark Haddon\n‘Sissí emperatriu’ de Ernst Marischka\nEls Alps italians\nPoder viure del teatre


El fiscal qualifica Fórum Filatélico com “el frau més gran de la història”\nA Lleida hi ha prop de 2.000 afectats\nEl fiscal Juan Pavía va qualificar ahir, durant la lectura de l’informe final de conclusions sobre la presumpta estafa de Fórum Filatélico, de ser el protagonista del “frau més gran de la història d’Espanya”. Després de gairebé dotze anys des de la intervenció judicial de Fórum Filatélico, el maig del 2006, i després de set mesos de judici, Pavia va demanar 19 anys de presó per a l’expresident de l’entitat, Francisco Briones, i 11 anys per a quatre dels seus exconsellers, per un delicte d’estafa amb insolvència punible, falsejament dels comptes anuals i blanqueig de capitals.\nA Fórum Filatélico se l’acusa de crear una estafa piramidal. L’organització assignava per contracte segells als inversors, als quals s’anaven pagant interessos en funció de la revalorització d’aquests.\nPagaven els interessos de revaloritzacions falses amb la inscripció dels nous inversors, segons el fiscal\nLa fiscalia creu, en canvi, que el que en realitat feia era abonar aquests pagaments amb les aportacions d’altres clients dins d’un esquema piramidal, per la qual cosa obligava a captar constantment nous inversors. Tal com assenyala la Fiscalia Anticorrupció, Fórum no tenia el patrimoni necessari per tornar les aportacions dels seus inversors. Això es devia que l’actiu més gran era una filatèlia lliurement valorada i amb preus que s’incrementaven sistemàticament cada trimestre. La major part dels fons es destinava a alimentar la mateixa “maquinària piramidal” i a pagar les “abundants retribucions” rebudes pels seus administradors i directius. La resta es destinava a una xarxa de societats estrangeres que operaven com a proveïdores de segells i que era utilitzada com a suport per poder blanquejar els diners.\nA Lleida, l’empresa Afinsa, relacionada amb Fórum, va deixar prop de 2.000 afectats per l’estafa piramidal.


World Perfect Holidays :: Anúncia't\nMotors de Cerca i Visibilitat\nActualment són els internautes que per preparar les seves vacances recorren a motors de cerca com Google, etc. El 65% d'ells polsen a les 3 primeres pàgines que apareixen en la llista de resultats. És el que es coneix com posicionament en cercadors o SEO.\nL'objectiu de PERFECT HOLIDAYS és estar ben posicionat en els cercadors. Per tal d'atreure a l'anunci múltiples sol·licituds per part dels internautes.\nEl posicionament en cercadors és el fruit d'un algoritme secret que els motors de cerca guarden protegit. Aquest algorisme pot tenir en compte múltiples criteris. i sabem que un bon posicionament s'aconsegueix amb la combinació i interacció de diferents elements, entre d'altres: l'estructura informàtica de les pàgines o la freqüència de les actualitzacions de contingut o el títol de l'anunci.\nDe cada propietari amb el seu anunci també depèn el bon posicionament, per això li recomanem que descarregueu nostres "Consells de Posicionament" i que utilitzi uns dels nostres Packs Social Media.\nEl nostre servei SMM es realitza dins d'un període mínim de 4 a 6 mesos, el en qual oferim la creació i optimització de campanyes publicitàries dels seus productes o serveis.\nLes Promocions Opcionals (APP): Enquestes, concursos, formularis registres, promoció "m'agrada", etc . No estan incloses.\nEls Vídeos Presentació web o anuncis de particulars no han de ser superiors a 2 minuts.\nLa creació de Canal YouTube no està inclos, si esteu interessats podem crear el compte i realitzar pujades mensuals de vídeos optimitzats per a un màxim de 3 paraules claus o frases per vídeo, però han de ser de gran qualitat i ens els han de facilitar els clients.\nEls clients ens han de lliurar fotografies de gran qualitat. Les fotografies que utilitzarem per generar el contingut han de ser de qualitat, el motiu és perquè si són de baixa qualitat no generen ni visibilitat ni posicionament. Perfect Holidays ofereix un servei de Reportatge Fotogràfic per 90 € sense IVA (10 fotografies).\nEls clients han de tenir els drets necessaris de les fotografies perquè puguin ser utilitzades a Internet. World Perfect Holidays no es fa responsable de l'autoria de les fotografies proporcionades pels clients.


Tàrrega condiciona l'acceptació del Doctor Music a l'actuació de grups de Lleida com a teloners\nL'Ajuntament de Tàrrega, que s'ha mostrat disposat a acollir el Doctor Music Festival després que d'altres municipis s'hi hagin negat, imposa com a condició per a la celebració del festival que grups lleidatans actuïn com a teloners. Així es recull en el conveni que ha redactat el consistori i que ha enviat a la promotora del certamen. Tàrrega no aportarà diners al festival però sí que cedirà infraestructures i material logístic per a la festa.\n15/02/2003 - 00.00 Actualitzat 09/11/2006 - 09.54\nEls grups lleidatans "Busk'n Baix", "Flai" i "Lexu's", classificats en primer, segon i tercer lloc respectivament en la primera edició del Concurs de Rock de les Terres de Ponent celebrat a l'octubre de l'any passat, podrien actuar de teloners en els concerts del Doctor Music Festival. Aquesta és la voluntat de l'Ajuntament de Tàrrega o, més ben dit, la condició que estableix per acceptar la celebració del festival en el seu municipi. L'última paraula la té la promotora del festival, una decisió que es podria conèixer en un termini màxim de quinze dies. L'actuació dels grups lleidatans apareix en la proposta de conveni que l'ajuntament ha enviat a la promotora del festival. L'ajuntament proposa posar a disposició dels organitzadors els edificis de l'Escola Agrària, l'Alberg Ca n'Aleix i l'antic Casal d'Avis de Tàrrega, a més de la infraestructura del càmping municipal i els terrenys adjunts al circuit permanent de velocitat. L'alcalde de la ciutat, Frederic Gené, ha explicat que, entre els terrenys municipals i els dels propietaris de les finques veïnes que estan disposats a llogar-les, compten amb uns 400.000 metres quadrats i que, si se'n necessitessin més, s'intentaria ampliar la zona. Gené ha insistit que l'Ajuntament de Tàrrega no farà cap tipus d'aportació econòmica al festival, i que el suport municipal es centrarà en la cessió d'infraestructures, material logístic per a la festa i sanejament i serveis de recollida d'escombraries. Des del Consell Comarcal de l'Urgell i la Cambra de Comerç de Tàrrega es valora molt positivament que el festival se celebri a la ciutat pel que suposa per al jovent però també per l'impacte econòmic que pot generar. En aquest sentit, Frederic Gené ha valorat que els ingressos per al sector comercial i de serveis podrien arribar als 3 milions d'euros o superar-los.\nLa Diputació podria ajudar econòmicament Tàrrega perquè aculli el Doctor Music\nTàrrega cedirà les infraestructures per al Doctor Music Festival però no hi invertirà diners\nTàrrega s'ofereix per acollir la pròxima edició del Doctor Music\nArgelaguer no autoritza la celebració del Doctor Music Festival al Pla de Tapioles


La joia de corals d'aigües fredes enlluerna en l’Oceanogràfic\nLa joia de corals d’aigües fredes enlluerna en l’Oceanogràfic\nEntre la gran varietat destaquen l'anemone joia (Corynactis viridis) fluorescent i l'amenaçat coral roig (Corallium rubrum).\nEl museu aquàtic de València per excel·lència, l’Oceanogràfic, presenta un nou tanc d’aigua freda en el qual mostra la seua nova varietat d’espècies. Aquesta gest ho converteix en una de les exhibicions més plurals d’invertebrats d’aigües fredes de quantes es coneixen en el món acuarista.\nProp de 300 individus de 43 espècies de corals, gorgonias i esponges conviuen en un tanc de 25.000 litres d’aigua amb 5,40 de front per 2,3 d’alt i 2 de profunditat. En ell, també conviuen 30 peixos de tres espècies diferents i igualment interessants com el peix Trompetero (Macroramphosus scolopax), l’Ochavo (Capros aper) i el Tres cues.\nEls animals d’aigua freda necessiten d’unes cures més especials, per la qual cosa s’ha utilitzat més d’una complexa tècnica per al seu muntatge i manteniment que en el cas dels tropicals , s’ha hagut de crear un tipus de corrent de flux laminar, una il·luminació tènue i una varietat d’aliments adequada per a organismes suspensívoros com el plàncton, el suc de peix i complexos vitamínics.\nAquesta meravella marina es pot visitar en el museu de l’Oceanogràfic, situat al capdavant del centre comercial Aqua, en horari d’obertura del museu a partir de les 10 del matí.\nJosé Miguel G. Cortès: “L’IVAM ha d’abanderar la representació de les dones”


Els germans Martí es citen en la final - Superdeporte\nEls germans Martí es citen en la final\nEl mitger es juga la passada contra Ferrer a Massamagrell\nj. cano 06.09.2016 | 11:39\nEls campionats individuals sub23 en les modalitats d´escala i corda i raspall van resoldre ahir dues eliminatòries de la fase inicial, que ja encara la recta final. Martí i Borja són els pilotaris que continuen endavant però de manera totalment distinta.\nEn la competició per dalt corda, Martí s´ha classificat per a la tercera ronda després de la incompareixença de Sergi Belda en la partida programada en el trinquet de Moncada. El pilotari d´Agost va haver de renunciar a jugar per unes molèsties físiques i la confrontació va ser anul·lada de matí quan la Federació va tenir constància de la baixa.\nEl rival de l´escaleter de Moncada es coneixerà esta vesprada a Massamagrell on Martí II jugarà contra Ferrer. Els dos germans estan il·lusionats per trobar-se en la partida definitiva de la ronda en curs, que en un principi s´anava a disputar el divendres a Sueca però ha sigut ajornada al dissabte en Pedreguer. El guanyador d´esta confrontació accedirà a la segona fase, on esperen els pesos pesats de la categoria.\nEn el campionat a raspall, que transcorre amb un sistema de competició diferent, Borja va superar ahir a David en el trinquet de Xeraco per 25-15. Amb esta victòria, el de Navarrés passa a la següent ronda. Encara falta concretar un altre classificat per a la segona ronda, incògnita que es resoldrà el dijous vinent a Bellreguard on Ricardet jugarà contra Ximo.


Reformes a la Fàbrica Llobet-Guri per preparar el trasllat de l’Escola Salicrú | Ràdio Calella Televisió\nNous preparatius per al futur trasllat de l’Escola Salicrú a la Fàbrica Llobet-Guri. El projecte de centre educatiu contempla l’enderroc de la nau central de l’edifici municipal perquè la superfície s’utilitzarà de pati, i això obliga a reformar el sistema de climatització de la sala polivalent. Actualment, els tubs d’entrada i sortida d’aire es recolzen al damunt de l’estructura central. L’Ajuntament de Calella preveu enllestir en els pròxims dies la licitació del projecte, valorat en 157.300 euros a càrrec del pressupost municipal.\nLa tinent d’Alcaldia de Gestió Patrimonial, Núria Parella, ha concretat que es reformarà el sistema de climatització per evitar la presència de tubs a l’exterior de la sala polivalent. Només es mantindrà visible part dels equips, però reubicant-los a la nau paral·lela a la carretera N-II. “Es muntarà una estructura i es derivaran els tubs a la part interior de la sala perquè no molestin, tampoc visualment, al pati interior de l’escola”, ha indicat Parella.\nA mitjans de desembre es van licitar les obres mitjançant procediment negociat, amb un pressupost total de 157.300 euros. La previsió és que en els pròxims dies se’n faci la contractació i que els treballs comencin a finals de gener. El termini d’execució aproximat serà de dos mesos i, segons ha avança la tinent d’Alcaldia de Gestió Patrimonial, això impedirà fer ús de la sala. “Estarà tancada durant un mes i mig i no s’hi podran fer activitats. Hem hagut de denegar algunes sol·licitats però, tot i això, disposem d’alternatives com la sala amb columnes”, ha indicat.\nQuant al calendari per a la nova escola, la tinent d’Alcaldia de Gestió Patrimonial i ex responsable d’Educació de l’Ajuntament de Calella, ha confirmat que “l’obra es licitarà de forma imminent”. “Ara s’estan resolent serrells tècnics, però tot està en marxa”, ha afirmat.\nParella ha exposat que hi ha contactes a diari entre els tècnics del Departament d’Ensenyament i de l’Ajuntament de Calella, ja que les dues institucions estan implicades en el desenvolupament del projecte. La seva redacció es va encarregar a l’empresa pública GISA per un import que puja a gairebé 5 milions d’euros.\nSegüent La Biblioteca tanca el 2015 amb unes bones xifres de visites, préstecs i activitats\nAnterior El periodista calellenc Saül Gordillo és el nou director de Catalunya Ràdio\nFundació Creu Groga: l’esport com a eina de treball perquè infants i joves adquireixin valors


2a Hackató Dades x Dones | Xarxa Punt TIC\n2a Hackató Dades x Dones\nLa segona hackató Dades X Dones se celebrarà el 16 de març.\nDades X Dones és un projecte de la Iniciativa Barcelona Open Data per crear solucions digitals perquè les dones puguin tenir més oportunitats en l'economia de les cures. Aquest sector engloba professions ben diverses que comparteixen entre elles la dedicació de cuidar altres persones: cuidadores de gent gran, serveis a la infància, treballadores de la llar, responsables de petita botiga de barri, perruqueres, etc. Aquestes tasques, realitzades majoritàriament per dones, sovint són invisibilitzades i infravalorades.\nEl primer pas de la iniciativa va ser recollir les necessitats del sector, tant de treballadores, usuàries i promotores econòmiques, tot col·laborant amb diferents entitats de dones i col·lectius de Sant Genís, Sarrià i Les Corts, a Barcelona. Després, es va realitzar una primera hackató amb persones desenvolupadores, dissenyadores i expertes en promoció econòmica, d'on van sorgir tres prototips d'aplicacions: 'Help Care', 'Cuida a qui cuida' i 'Treba-llar amb cura'.\nAra, es convoca la 2a Hackató Dades X Dones per treballar sobre aquests prototips. Tindrà lloc dissabte 16 de març, de 9.00 a 14.00 hores, al Centre Cívic Casa Groga (Avinguda Jordà, 27, Barcelona). Els equips que hi participin tindran temps fins al 20 de març per fer arribar les seves propostes i el 22 de març el jurat en triarà una, per tal que es porti a terme. L'equip guanyador tindrà dos mesos per desenvolupar l'aplicació.\nDades X Dones, Hackató Dades x Dones, hackató, Iniciativa Barcelona Open Data, aplicació mòbil, economia de les cures, dones i TIC\nAvinguda Jordà, 27


Enric I. Canela » Blog Archive » Els edulcorants d’alta dolçor\nL’altre dia vaig escriure un article sobre alguns edulcorants naturals per comentar els riscos de la fructosa (veure El sucre no fa la felicitat). El meu interès estava en parlar sobre els problemes que generen els sucres dit naturals quan se n’abusa.\nArran d’això em van plantejar qüestions sobre els edulcorants artificials o d’alta potència (també alguns derivats de productes naturals), especialment si comportaven o no risc per a la salut i si són cancerígens. Em vaig quedar amb ganes de dir més, però no vaig trobar el moment. Ara ho faig.\nPrimer mostraré una llista dels que conec i la seva dolçor relativa tenint en compte que la dolços de la sacarosa, el sucre de taula, és de 100, la referència.\nSi comparem la dolçor d’aquests productes amb la del sucre de taula, podem deduir que un granet d’un d’aquest productes confereix més dolçor que una cullerada de sucre. El neotame és 8.000 vegades més dolç que el sucre. Es tracta d’una molècula similar a l’aspartame però molt més dolç.\nLes dades que tenim sobre el perill d’aquestes substàncies són controvertides. Tot i que estan autoritzades com a additius i edulcorants, en alguns casos s’ha comprovat que poden induir càncer en ratolins (la sacarina de bufeta), però en quantitats tan elevades que es considera que no hi ha risc si els consumim.\nLa conclusió podria ser que la petita quantitat que es pren per edulcorar cafè o cafè en llet és molt petita i això no tindria cap conseqüència. No tothom està d’acord i algunes veus científiques i no científiques demanen la reavaluació dels riscos. Els detractors parlen d’interessos comercials. Fins i tot hi ha detractors dels esteviòsids.\nEl problema és que no tenim cap estudi que mostri el que passa prenent una quantitat molt petita diverses vegades al dia i cada dia. Això passa amb molts additius legalment comercialitzats. Jo he buscat informació, no exhaustiva ni de tot.\nAquests article no aclarirà res, però teniu una llista d’edulcorants.\nParticularment penso que millor no endolcir-se la vida artificialment.\n3 respostes a “Els edulcorants d’alta dolçor”\na 03 febr. 2017 a les 12:38 Ricard Mollà\nHola Enric. Com a toxicòleg el teu article m’ha “picat”. Arrel del cas de la sacarina fa temps que volia fer una revissió sobre la seguretat dels edulcorants. D’entrada haig de dir que que a les dosis recomenades pels organismes internacionals no hi ha risc. Però la majoria d’ells son xenobiótics (sintètics) i cada vegada hi ha més evidencies de que la exposició a xenobiòtics en general pot estar relacionada amb malalties cròniques autoimmunes.\na 03 febr. 2017 a les 12:59 Ricard Mollà\nSuggereixo que miris\nEs un bon resum.\na 07 febr. 2017 a les 5:07 Enric I. Canela\nDe fet el vaig mirar. Completament d’acord amb el que dius respecte a les dosis. Jo crec que no tenim informació sobre reiterades dosis a vegades repetides durant el dia. Crec que poden provocar inflamacions sistèmiques de baix grau i en alguns casos canvis epigenètics indesitjats, però no he volgut palar del que no sé sap ni del que no sé.


La vida segons el megacrac: de novembre 2011\nMATEUS I TORT nº19: ESPIA MAT I AGENT 0-DOG (Part I)\nUn dia a l'escola (a classe de mates) el Director fa un avís per megafonia de qui vulgui salvar l'escola que anés a Direcció. En Mateus arriba el primer i es prepara amb tratje espia i aparells tecnològics especials. També criden a en Tort i es preparen per la misió: espiar i detenir al "Vampire-Pire" i a en "Capsalot", els dolents de la pel·lícula. El que no saben és que aquest Director no era el vertader, sinó que era una còpia feta per en Fantasma-Black per enganyar-los i per localitzar i detenir als seus enemics... Així queden al descobert els dos bandos: Fantasma-Black i Grefusa contra Vampire-Pire i Capsalot... Els nostres amics es trobaran enmig d'aquesta batalla sense saber-ho.\nPublicat per Pau a 13:31 Cap comentari:\nMATEUS I TORT nº18: Nit de Halloween-Part III\nLa tercera part de la nit de Halloween, és més d'història que de por. D'històries d'en Fantasma Black (perquè és l'enemic d'en Mateus) i en Grefusa (perquè era dolent abans).\nEn aquesta història s'obre el camí a una pila de misteris d'antics enenmics que es retroben i mals pensaments que s'aniran desencadenant i coneixent en futurs còmics.\nPublicat per Pau a 13:15 Cap comentari:\nMATEUS I TORT nº18: Nit de Halloween-Part II\nLa nit continua i es dirigeixen cap al cementiri en búsqueda del robot descontrolat. Se'l troben davant una tomba on apareix el seu controlador misteriós: en Fantasma-Black. Comença una operació anomenada P-E-P-A-D-A-E-M-A-H... , (el significat d'aquestes sigles secretes el descobrireu a la tercera part!!!).\nI comença la invasió de la ciutat: bruixes, dimonis, esquelets i resta de bestiari de por de la nit de halloween tots escampant-se per la ciutat sense control.\nCom acabarà perjudicat en Mateus?\nMATEUS I TORT nº18: Nit de Halloween-Part I\nUna nit tenebrosa que és la de Halloween , en Mateus i en Tort fan el que qualsevol altre nen de 10 anys faria: quedar amb els seus amics per anar a la recerca de caramels (truco-trato). La Porni, una jove intelectual, ha dissenyat el robot Carabassa-090 per a que li faci la recerca més fàcil. Però els controls no els té ella sinó algú tenebrós...\nPublicat per Pau a 13:02 Cap comentari:\nMATEUS I TORT nº17: Especial vacances a Hawaii - 3ªpart\nCom tots sabeu totes les coses boniques acaben en un concert especial. Aquí teniu una mostra del concert de Hawaii.\nPublicat per Pau a 12:48 Cap comentari:\nMATEUS I TORT nº17: Especial vacances a Hawaii - 3...


Les festes o les activitats al carrer són eines per la intervenció comunitària que ens permeten generar vincles treballant així la cohesió social. Es desenvolupen activitats pròpies del barri de Verdum i es participa també en activitats conjuntes a nivell de districte.\n– Potenciar la participació activa de grups i entitats en la programació cultural que es fa des del Pla comunitari de Verdum\n– Potenciar el espais de trobada del veïnat.\n– Acostar la participació de forma lúdica.\n– Enfortir les relacions entre els membres de la comunitat.\n– Donar a conèixer i conscienciar del contingut de les diverses festivitats celebrades.\n– Difondre la finalitat i activitats del Pla Comunitari.\nCarnestoltes: en col·laboració amb la Coordinadora Cultural de Nou Barris i la Comissió de Festes de Verdum; coordinació de la rua per Verdum i després participació a la rua central per la Via Júlia. Participen diferents entitats i grups del barri.\nLa Cultura va de Festa: cada any el primer diumenge de maig ens reunim a una de les jornades culturals més representatives de Nou Barris La Cultura Va de Festa. En coordinació amb la Coordinadora Cultural acostumem a preparar una activitat per mostrar de manera interactiva el Pla comunitari de Verdum i els projectes a què donen vida els diferents grups que el formen. Així com la participació a l’espai de petita infància de l’Espai Familiar Verdum, que organitza l’activitat de transvasaments. Des del Pla també treballem perquè entitats i col·lectius de Verdum se sumin activament a aquesta mostra vida de cultura.\nFesta Major de Verdum: des de l’equip comunitari participem activament en la Comissió de Festa Major, facilitant la difusió entre les entitats del barri, animant a entitats d’altres barris a participar, col·laborant en la dinamització de les trobades de la comissió, valoracions, etc. La Festa Major acostuma a tenir lloc l’últim cap de setmana del mes de setembre.


El misser de la família de la menor agredida: «Ningú quedarà impune»\nAgències/dBalears | 22 octubre 2016\nMarcos García MontesSon Rocaeducaciómenor agredida\nMontes i la família de la nina agredida durant la roda de premsa d'aquest dissabte.\nL'advocat de la família de la menor agredida en un col·legi de Son Roca, Marcos García Montes, ha dit aquest dissabte que «aquí ningú quedarà impune», ja que considera que «la Fiscalia de Menors haurà de reobrir» el cas perquè «s'han fet malament les coses». García Montes ha avisat que estan «pressionant als menors» del col·legi Anselm Turmeda «perquè no parlin».\nGarcía Montes ha reiterat en roda de premsa a Palma al costat dels pares de la nina de vuit anys agredida que denunciarà els fets davant la Fiscalia de Menors per un delicte d'homicidi en grau de temptativa o lesions greus contra un dels menors agressors, que tindria 15 anys, com permet la llei.\nA més, la querella per la via civil de responsabilitat contra la resta de menors implicats a l'agressió d'edat, menors de 15 anys, i una denúncia contra el col·legi, la direcció del centre, la tutora, els dos professors que vigilaven el pati, així com contra la Conselleria d'Educació, el conseller i els funcionaris.\nEl lletrat ha denunciat «desinformació» en aquest cas i absència del deure d’atenció per part del col·legi, com ha afirmat la mare, que ha denunciat que cap docent la va cridar per informar-la de l'agressió.\nHomicidi en grau de temptativa\nMarcos García Montes ha detallat l'informe mèdic dels pediatres de Son Espases que van atendre a la nina el dia de l'agressió per avalar la seva denúncia per homicidi en grau de temptativa i rebutjar la versió de la fiscalia que restava gravetat a les lesions.\nSegons l'informe citat per l’advocat, el diagnòstic clínic era de «baralla i joc brutal i violent» i revelava erosions, hematomes, abrasions i danys en l'abdomen i ronyó, amb dolor que persistia dies després, com consta en un informe posterior.


Entre palmeres i fanals, Ecosistemes en Levante-EMV\nEntre palmeres i fanals\nUn món del revés. Hi havia una vegada un regne on les palmeres van proliferar arreu del territori. A jardins privats, parcs públics, espais ornamenals, infraestructures viàries, edificis emblemàtics... les palmeres, de diverses espècies, van guanyar terreny. I no sols això, sinó que van esdevindre un autèntic símbol, fins i tot, eren de les poques mostres de flora incorporades al seu himne, juntament amb la murta o les roses fines («pengen les arracades baix les arcades de les palmeres»). Tanmateix, aquesta planta no era autòctona, com popularment es pensava, sinó que provenia del continent africà.\nUn dia, des del sud-est asiàtic i la Polinèsia, va arribar al regne un xicotet escarabat, el morrut (Rhynchophorus ferrugineus), el qual, a un ritme voraç, va començar a devorar les palmeres amb una tàctica esfereïdora: menjant-se el seu cor. Aquest insecte preferia, especialment, la palmera canària (Phoenix canariensis) front a la datilera (Phoenix dactylifera). A més a més, prompte també hi va acudir un altre tipus de morrut (Scyphophorus acupunctatus) que afectava la pita, coneguda com atzavara (Agave americana), procedent de Mèxic i molt utilitzada en jardineria.\nLes palmeres afectades pel morrut perdien ràpidament el seu verd esplendor i harmònica figura, per mostrar una imatge seca i les seues palmes, completament aplanades. No es van trobar mesures de control del morrut, però en aquest regne del revés, lluny de deixar de plantar nous exemplars de palmera i optar per plantes autòctones adaptades al clima, per a cada nova obra pública contractada (rotondes, jardins, escoles) els polítics tornaven a comprar palmeres, tot sabent que moririen ràpidament. O es que les autoritats no llegien els diaris ni observaven el paisatge?\nEn aquest regne, les nits també es van confondre amb els dies... Per tal d´afavorir millors nivells de benestar i seguretat ciutadana —i oblidant les necessitats de la biodiversitat—, els dirigents van omplir tot el regne de fanals ben potents, la factura de les quals era pagada pels ciutadans. Les llums no només es dirigien a terra, sinó a qualsevol indret, inclòs el cel, i van aconseguir esborrar de la bòveda celeste les estrelles i constel·lacions durant les nits. Un món del revés entre palmeres i fanals.


Les universitats seguiran un model mixt amb classes presencials i en línia\nLes mesures digitals contemplades requereixen una estratègia de digitalització reforçada del sistema universitari\nActualitzada 20/08/2020 a les 20:58\nEl Ministeri d'Universitats ha assegurat aquest dijous que totes les universitats estan ultimant els protocols, plans i mesures d'actuació per a garantir l'inici del curs, en el qual hi haurà un «model mixt», ja que es compatibilitzaran les activitats presencials amb altres en línia.\nS'aposta per «un model mixt» en la proporció que la situació epidèmica permeti en cada moment, «garantint tant l'accés com els mitjans necessaris a tota la comunitat educativa en condicions d'equitat».\nAixí ho ha assenyalat el departament que dirigeix el ministre Manuel Casells en una nota en la qual especifica que la comissió delegada de la Conferència General de Política Universitària, en la qual estan representades universitats i les comunitats, es reunirà a finals d'aquest mes per coordinar l'inici de curs, i al setembre es farà amb la Conferència de Rectors d'Universitats Espanyols (CRUE).\nEl Ministeri ha recordat que el passat 10 de juny, juntament amb Sanitat, es va elaborar una llista de recomanacions i mesures de prevenció sanitàries per a la seva aplicació als centres universitaris del conjunt de l'Estat; les comunitats, sobre la base d'elles, han elaborat amb les universitats els protocols i plans per a la seva implementació.\nPer a aquests plans, el Ministeri va recomanar la concreció d'un pla de contingència que permeti, en cas que la situació sanitària el requereixi, un canvi massiu i immediat a un sistema de docència en línia.\n«Són les autoritats sanitàries de les comunitats juntament amb el Ministeri de Sanitat les que en funció de la situació i evolució de la pandèmia per covid-19 poden establir noves mesures de prevenció i actuació en els centres universitaris», ha argumentat, no obstant això, Universitats.\nEl departament de Castells «està fent seguiment i treballant per a una bona coordinació del conjunt del sistema universitari espanyol juntament amb les comunitats i el CRUE», s'ha afegit en la nota.\nD'altra banda, les mesures digitals contemplades en els plans de contingència requereixen una estratègia de digitalització reforçada del sistema universitari tant per a les possibles situacions d'emergència com per a una flexibilització de les modalitats d'ensenyament.\nAquesta estratègia implica una millora de l'equipament informàtic i xarxes telemàtiques de les universitats, una capacitació del professorat en l'ensenyament en línia i una ajuda de l'administració universitària per a la connectivitat adequada del conjunt d'estudiants, de manera que cap estudiant sigui discriminat per la persistència de la bretxa digital.\nPer a la implementació d'aquestes mesures de digitalització el pròxim curs, les comunitats rebran 400 milions d'euros del Fons Covid.\nComenta el contingut : Les universitats seguiran un model mixt amb classes presencials i en línia


Vídeo xat Altres ciutats a zhejiang sheng - sales de xat en Zhejiang sheng - Xina - Kangaroochat\nPàgina d'inici › Per país › Xina › Zhejiang sheng › Vídeo xat altres ciutats a zhejiang sheng\nVídeo xat altres ciutats a zhejiang sheng Zhejiang sheng > Xina\nNo s'aturi sense fer res, esperant que la vida de regal que l'oportunitat de conèixer a la seva ànima bessona. De fet, no se sabrà aquesta persona especial si no es fa res. Invertir una mica del seu temps a la sala de xat Vídeo xat Altres ciutats a zhejiang sheng si vol complir amb la gent bella de Altres ciutats a zhejiang sheng. I veurà que és divertit, no voldrà deixar aquest xat.\nSi se sent sol, vol dir que és el moment d'augmentar el seu cercle d'amics. L'accés Vídeo xat Altres ciutats a zhejiang sheng, un punt de trobada per a tothom al seu voltant que se senten de la mateixa manera com se sent en aquest moment.\nEsperem que gaudeixi de la Kangaroochat, una xerrada on es pot accedir a la sala de Vídeo xat Altres ciutats a zhejiang sheng, si vols conèixer a persones que viuen en aquest lloc. Quan es vol establir contacte amb qualsevol persona que viu en Altres ciutats a zhejiang sheng, no ha de pensar dues vegades, perquè no hi ha millor plataforma en línia que el que té davant de la seva vista en aquest moment.\nMostrant 40 Vídeo xat Altres ciutats a zhejiang sheng\nVídeo xat Altres ciutats a zhejiang sheng per ciutat\nSi vols conèixer algú de Puyang amb el qual es podia compartir les seves aficions i temps lliure, algú amb el qual vostè pot prendre un passeig en una tarda de primavera, o amb qui es podia anar a un concert del seu artista favorit, deixar d'esperar i començar a xatejar conèixer amb gent d'allà. Feu clic en aquest moment per accedir a aquest xat. Vas a veure el bo que és! Estem segurs que va encantar.\nNo seria meravellós si poguéssim conèixer gent de Hangzhou, en Xina, per anar amb ells al cinema, a anar en bicicleta amb, en caminar amb el seu gos, o qualsevol altra afició que té? A continuació, deixar de preguntar-se, accés en aquest moment i fer-ho realitat.\nSi va a anar de vacances a Wenzhou, aquest extraordinari lloc de Xina, però no té a ningú per estar amb vostè en el seu viatge, i que li agradaria tenir una forma nativa persona aquí per mostrar la la majoria de les parts pertinents, a continuació, fer amics d'allà ara mateix! Accedir al xat i ens diuen més endavant com va ser la seva experiència.\nA sentir una connexió molt forta amb algú que acaba de conèixer al fet que no és una cosa que passa sovint. No obstant això, darrere de la pantalla de les persones poden compartir moltes coses, potser més del que creu, i per això és per això que és tan comú que les persones es connecten i s'enamoren a través d'un xat en línia. Vols provar-ho amb gent de Shangyu, en Xina? A què estas esperant? L'accés a aquest moment per al xat i gaudir al mateix temps llança la seva fletxa de Cupido.\n¿Vostè viu en Ningbo i estàs cansat de tractar de fer nous amics perquè no troba ningú que es connecta amb vostè? En aquest lloc especial de Xina es pot trobar una gran quantitat de gent interessant. Només l'accés al xat i sorprendre amb la simpatia de la gent que es troba allà.\nÉs vostè de Guli? Vols augmentar el seu cercle d'amics, o perquè les persones amb les que pot sortir cada cap de setmana, al cinema, a una muntanya, a la platja o a una festa? Després unir-se a la nova forma de conèixer gent d'aquest lloc! La gent de Xina i molts llocs ja estan en aquest xat. Unir-se a nosaltres també! Feu clic al botó 'Accés xat'.\nVeure tot: Vídeo xat Altres ciutats a zhejiang sheng per ciutat\nusuaris de major classificació en Altres ciutats a zhejiang sheng


ARA MATEIX: desagrupament.cat\nAquest és l'encapçalament de la notícia, el missatge d'un il.lusionat qualsevol amb el que semblava el projecte amb majúscules per l'independentisme català:\n"Podeu dir alguna cosa sobre les informacions que estan sortint sobre que en Carretero ha marxat de la directiva? Si us plau, hem d'estar units, i en Carretero és clau. Sou l'única esperança que té aquest país. No ens falleu, no em falleu. Perdoneu que escrigui aquí, però no sabia on adreçar aquest comentari"\nNo puc opinar sobre el fons d'aqueta decisió. Sembla que l'excusa és el criteri de tria de llistes. Particularment, em sembla bo que cadascuna de les demarcacions escullin els seus representants, més si anem a una futura organització diferent a les actuals províncies. I no tinc res en contra de poder pensar també en d'altres candidats d'arreu del país. Per això no entenc una rebequeria d'aquesta mena, si de cas, només els afanys de protagonisme que acaben sortint sempre quan parlem de política.\nEn fi, de què té por el sr. Carretero?\nescrit per zel a les 14:13\nque fàcil que és engegar a la merda un projecte com aquest. els qui cridaven a la unitat l'han engegat a parir a la mínima de canvi. ja sabem una cosa: no hem de votar reagrupament.\nQuè passa, que ara no ho tenim clar ni els propis catalanets? Ni els que més se les donen de ser independentistes i de tenir projectes clars i catalans. Si és que això fa que no puguem mirar endavant de cap manera. Fins que no hi hagi un projecte seriós de veritat, i una mínima unanimitat en la voluntat de ser independents, aquí no farem res. No crec que aquesta ens la donin els polítics, la veritat. Tinguin un color de camisa o una altra, la qüestió és que sempre porten camises, que són més cares que les samarretes. I no volen portar samarretes, no no, la seva voluntat és portar camisa, corbata, americana i una pinça d'or a la solapa. Un cop tenen això... independència?? Em sona, però no sé de què.\nPer mi el Carretero sempre ha sigut un trepa amb aspiracions persols amb una rabieta per que va seixar de ser conseller.\nIndependentisme 0 - Nacionalisme espanyol que des d'ahir s'està partint la caixa 1\nSovint ens acaben donant pel sac... per culpa dels nostres propis errors. Quin terrible... destí?\nDescoratjador... molt descoratjador.\nLa desmembrelització de l'independentisme és com les piles alkalines: I segueix, i segueix, i segueix...\nJA LA TORNEM A BALLAR¡\nLO PITJOR, ES AQUEST FARUM\nDE "MANIOBRA" OCULTA QUE TRASPUA TOT L'AFER.AIXO DE LA "PARTIDOCRACIA" ES TOT UN VARI.\nEntre ahir i avui les notícies han estat d'allò més entusiastes ...\nS'acosten les eleccions i en comptes de posar-se a treballar només hi veig oportunisme i raonaments per anar enrere mai avancem?\nEm sembla molt que, o canviem aquests tarannà que portem anys aguantant dels partits tradicionals, o no anirem enlloc... Els polítics estan per representar el poble, no per servir-se d'ell.\nEm va fer malícia aquest nou partit, desseguida vaig veure que tot i que compartien els meus ideals, no estava bé.\nDividir-nos és el pitjor que podem fer els catalans això vol dir repartir vots = perdre més.\nDe totes maneres em sap greu que un cop més demostrin que l'orgull pot per sobre de tot i amb la facilitat de qualsevol "rabieta" de nen maleducat.\nRealment molt mala notícia per a una alternativa als partits de sempre que es venia com una cosa diferent. Anem ben arreglats així !!\nCaldria reflexionar el perquè d'aquet fiasco. Jo crec que l'han dinamitat des de Madrid, era un projecte massa engrescador i no convenia.\nM'agradaria saber qui l'ha liada. Esti segur que en Carretero ha pecat d'innocent.


Mal d’arxiu | Cultura | EL PAÍS Catalunya\nEsglaia l'esforç de Jorge Ribalta, comissari de la mostra 'La metròpoli en l'era de la fotografia!' de la Virreina per treure tantes coses dels armaris\nBarcelona 21 SET 2016 - 17:13\tCEST\nDaguerreotip de la Casa Vidal Quadras.\nHi ha una exposició a La Virreina Centre de la Imatge de Barcelona que reuneix una infinitat de material fotogràfic. El seu títol s'expressa amb grans paraules, com en les casetes de circ: La metròpoli en l'era de la fotografia! Esglaia l'esforç de Jorge Ribalta, comissari de la mostra, per treure tantes coses dels armaris i posar-les a la vista dels passejants de la Rambla, majoritàriament turistes estrangers que poc hi entendran del que es mostra. I produeix certa tendresa també l'ordre bigarrat de les vitrines en què s'amuntega material de tot tipus sota la mateixa temàtica, ja siguin els Jocs Olímpics de 1992, l'Exposició Universal de 1888, el Fòrum de les Cultures de 2004 o qualsevol reclam comercial amb la ciutat de Barcelona com a emblema. Recomano als filatèlics que freqüenten la plaça Reial els diumenges que hi treguin el cap per prevenir el mal d'arxiu que els pot agafar si no frenen a temps la seva ànsia recopilatòria...\nSi vostès no tenen més que una hora per veure aquesta exposició, es quedaran extasiats a la primera sala. Allà, aïllat en una paret, es troba l'exemplar fotogràfic més antic conservat amb relació a la ciutat de Barcelona. Com que pertany a una col·lecció privada de Tarragona, roman ocult a les mirades, encara que és molt conegut per la seva constant reproducció en impremta. Es tracta del daguerreotip dels porxos de la Casa Vidal Quadras, realitzat per un autor desconegut deu anys després d'aquell altre desaparegut primer daguerreotip de la història, el que va fer en el mateix lloc Ramón Alabern, el savi que va portar la fotografia a Catalunya. Veure'l allà davant, fent-nos l'ullet amb la seva parpella hiperrealista d'aquell instant de llum de 1848, és realment una experiència commovedora. Ara que, per emocionar-nos de veritat, potser hauríem de ser conscients del miracle que va suposar la irrupció de la fotografia en la societat d'aquell moment. La proliferació de daguerreotips va ser brutal en pocs anys.\nSegons explica la historiadora de la fotografia Mari Santos García Felguera en un dels articles de l'esplèndid catàleg editat per RM, aquell espai del Pla de Palau va ser el lloc més retratat de la ciutat com a camp d'experimentació de la nova tècnica a causa de la lluminositat del lloc, l'amplitud de perspectives i la modernitat dels edificis. Però fins a nosaltres no han arribat més exemplars que aquesta petitíssima peça octogonal; per sort, a la vista de l'acumulació de fotos al seu voltant. Aquest s'ha quedat sol a la paret perquè el puguem contemplar a gust i amb el degut respecte àuric. El temps li ha atorgat la importància de raresa, de cosa única, ha expulsat del seu contorn qualsevol imatge que compartís cronologia i classificació. Com el vestigi mil·lenari de mandíbula d'homínid que veneren els paleontòlegs, aquesta peça ens ofereix indicis per conèixer el passat a través d'un llenguatge objectiu i, paradoxalment, invertit. I això, precisament, és el que ens va sorprendre en veure-la: aquella imatge tan coneguda a través de les publicacions que volien respectar l'ordre reglat de les coses, en veritat ens presentava una realitat transfigurada "a través del mirall". Això és la fotografia, encara que ens vulguem enganyar... Facin vostès un selfie i ho comprovaran.\nServir l'experiència de trobar-se davant d'una cosa única és la humil funció d'un comissari d'exposicions: servir de pont, obrir la porta, crear l'ocasió. Poc discurs a afegir més enllà de la presentació intel·ligent i intel·ligible. L'equilibri s'hauria de trobar entre mantenir desperts i produir ensomni en els visitants. Però sense forçar massa a desgranar per als que els agradaria comprendre només amb la mirada. És imprescindible seleccionar, amb el risc que comporta l'eliminació, posar límit al nombre de peces, a l'extensió dels textos, als metres de les sales, sense perdre de vista com a raser el llindar de cansament dels visitants. Pensar l'estètica de la presentació sense perdre de vista l'ergonomia de totes les edats amb la finalitat de crear diàlegs entre aquests materials essencials, que orientaran les necessàries apostes de sentit i seduiran de manera inoblidable la intel·ligència.


El PDeCAT manté l'investigat Reñé a la comissió del 'cas Boreas' a la Diputació de Lleida - Teleponent\nInici Política El PDeCAT manté l’investigat Reñé a la comissió del ‘cas Boreas’ a...\nEl PDeCAT manté l’investigat Reñé a la comissió del ‘cas Boreas’ a la Diputació de Lleida\nEl grup del PDeCAT a la Diputació de Lleida ha acordat mantenir el diputat i expresident Joan Reñé a la comissió informativa sobre el ‘cas Boreas’ que s’ha de constituir en els propers dies.\nLa primera reunió d’aquesta comissió es va posposar dilluns passat després de les crítiques dels grups a l’oposició, ERC, PSC i la CUP, per la presència de Reñé entre els set diputats del PDeCAT però finalment, aquest grup ha considerat que no està justificada la seva exclusió perquè ”no té cap possibilitat d’incidir-hi” ja que l’òrgan té un caràcter ”únicament informatiu”. Així mateix, des del PDeCAT, s’avisa a l’oposició que si volen ”trencar” la comissió, demostraran que només ha estat impulsada amb ”finalitat partidista i política”.\nDes del PDeCAT s’han criticat les ”declaracions interessades” d’alguns grups de l’oposició respecte a l’elecció dels membres de la comissió del ‘cas Boreas’. En aquest sentit, han recordat que al Ple del passat 31 de gener, el diputat Reñé va demanar explícitament formar-ne part i ”ningú va oposar-s’hi”. El PDeCAT entén que la comissió es constitueix per tenir una ”voluntat de transparència que ha d’abastar a tots els membres que en formin part”.\nLa creació de la comissió del ‘cas Boreas’ es va aprovar per unanimitat de tots els grups al ple del passat mes de gener. La va proposar ERC i quan es va saber que entre els diputats del PDeCAT s’hi havia inclòs a l’expresident Reñé, que va ser detingut en el marc d’aquest cas de suposada corrupció a la institució, els partits de l’oposició van criticar durament aquesta decisió.\nEn aquest sentit, des d’ERC i la CUP es va plantejar la possibilitat de plantar la comissió si hi havia Reñé i la presidenta Rosa Maria Perelló va decidir posposar-ne la primera reunió prevista per dilluns passat.\nArticle anteriorLa Crida-CUP exigeix que no es derivi ningú més al Sansi\nArticle següentTorrefarrera posa el nom d’Antoni Palau i Manel Bosch a equipaments esportius municipals


Scala Hanníbalis: • L’Escala de Moisès Broggi\n• L’Escala de Moisès Broggi\nEn el llibre “Memòries d’un cirurgià -1908/1945-” (Ed. 62. Barcelona, 2001), Moisès Broggi i Vallès -93 anys-, cirurgià barceloní d’ascendència escalenca (arran de casar-se el 1843 el seu besavi Paolo Antonio fugit d’Itàlia amb l’escalenca Dolors Brugués i Estrada), relata aquests anys de la seva vida i conta (i és aquest el capítol que extractem) els seus records de les estades a l’Escala (1915-1923 i 1928-1932) d’ençà que inicià els estiuejos a casa de la seva tia Lola Broggi arran d’haver-li recomanat el metge un canvi d’aires. És així com la seva mirada curiosa i lúcida va retratant la vida escalenca d’aquella època.\nConta que a sota ca la Lola Broggi “hi havia un fuster i al davant un ferrer (...); després anava a veure el sastre de més avall. Molt a prop, hi havia la barberia d’en Rafael Pata, que explicava contes i tocava l’acordió; més avall la botiga de l’Esquirol (...). Una família veïna de l’Esquirol eren els Gou: ell era un home alt i ben plantat, amb una barba ben cuidada i vestit amb elegància, i vivia amb la dona i els dos fills en una casa luxosa on tenien unes joguines valuossíssimes; anys després tindrien un daltabaix de fortuna que els acabaria arruinant”.\n“Darrere mateix de la casa de tia Lola hi havia la casa dels Pi, propietaris de mig Sant Martí d’Empúries (...). A la mateixa casa hi vivia un personatge cèlebre a qui anomenaven “Bera-Bera”. Anava molt polit i vestit amb gorra de plat i galons com un oficial de la marina. Tenia llargues converses amb el jovent sobre coses del poble, fins que, com esperitat, fugia quan algú li parlava dels carlins (...)”.\nMoisès recorda especialment un cas que causà molt rebombori a l’Escala d’aquella època que li explicà l’avi Guerra: “Una dona havia anat a la vinya mentre el seu home havia sortit a pescar i només d’arribar-hi va veure durant un instant, molt astorada, com ell la contemplava assegut en una paret de la vinya; de tornada al poble s’asabentà que el seu home havia tingut feinejant a la mar un accident mortal just quan ella havia tingut aquella esglaiant visió”. Relacionat amb la pesca, “a última hora de la tarda sortien les barques que omplien la badia de veles llatines”.\nParlant dels bons amics escalencs del seu pare, menciona el general Poch: “un home d’edat molt avançada del qual n’explicava anècdotes molt interessants com la de la Conferència de Pau amb els Estats Units, a la que ells havien anat molt uniformats i condecorats mentre els americans, sorprendement i irònica, s’hi presentaren en mànigues de camisa”. Alhora, esmenta l’aparició del primer servei públic de transport automotoritzat, a càrrec del baró de Blondel, i de les inicials i constants avaries dels carromatos.\nTambé recorda la gesta d’en Paco Ribas. “Aquest, cunyat d’en Martí Albert, i acompanyat d’algú, va sortir amb un cotxe d’esport descapotable des del Passeig -davant mateix del cafè de can Bofill- amb destí a Barcelona. Anaven molt equipats, amb unes llarguíssimes bates, unes enormes gorres i unes espectaculars ulleres; fou un esdeveniment memorable que presenciaren moltíssims escalencs”. Pel que fa al mar, “la primera embarcació que utilitzà el motor a l’Escala (el 1919) fou la petita barca dels Llobet, una important família de Girona (...). Amb Tasis -el mestre- i Martí Solés i altres joves solíem anar en bot fins a Montgó; ho feiem també de nit i un company d’en Tasis ens meravellava amb l’astronomia (...)”.\n“Fou curiós el cas d’en Busquets, un carter d’idees anarquistes. Aquest, sabedor de la visita a l’Escala del jesuita pare Ballet, anà a l’església amb l’ànim d’escoltar el seu sermó i presentar controvèrsia, però, imprevisiblement, en surtí practicant i col.laborador addicte (...)”. Afegeix, parlant de la Guerra Civil, que l’Escala en fou poc afectada i “mossen Carles va estar degudament protegit pel propi Comitè escalenc contra aquells malvats forasters del Comitè d’Orriols”.


Nou tractament per crònics: salut i somriures | Equip d'Atenció Primària del CAP Turó\n← Nova xerrada informativa programa detecció precoç càncer de mama\nCicle xerrades: El teu cos, la teva salut. És possible la prevenció del càncer de mama? →\nPosted on 17/02/2016\tby CAP Turo de la Peira\nA partir d’avui mateix, podrem fer ús d’un tractament de baix cost en la recuperació integral d’un alt percentatge de pacients.\nSegons acadèmics de les Universitats de Manchester i Warwick que van col·laborar en l’estudi publicat a la revista Proceedings de la Royal Society B, rodejar-se de gent i amics mentalment sans ens afavoreix.\nL’estudi mostra que mentre que la depressió no es propaga , l’estat d’ànim saludable entre amics s’associa amb un risc significativament reduït de desenvolupar i augmentar l’oportunitat de recuperar-se de la depressió. Un nombre suficient d’amics amb l’estat d’ànim saludable pot reduir a la meitat la probabilitat de desenvolupar depressió, o el doble de la probabilitat de recuperar-se de la depressió durant un període de 6-12 mesos.\nAixí, com qualsevol tractament, el més important és el compliment de les pautes, per obtenir una efectivitat del 100 per 100.\nEl bon humor es contagia. Rodejar-se de persones optimistes millora qualsevol estat d’ànim, i facilita poder afrontar la vida amb una energia renovada.\nEstar viu és la bona notícia, gaudim la vida amb el que ens porti, és igualment econòmic somriure que renegar. Llavors, millor somriure i augmentarem la nostra qualitat de vida, i de passada la de les persones que tenim al voltant.\nHeu parat atenció en quantes hores al dia ens passem queixant-nos? Heu notat algun canvi significatiu amb aquesta actitud? Alguna millora?\nArremanguem-nos i comencem a practicar el somriure, els missatges positius i que cap frase comenci per:\nPodem utilitzar millor:\nEs tracta del tractament més efectiu conegut fins ara!\nSi us plau, marqui amb una creu cada vegada que expressi quelcom positiu o quelcom negatiu i faci el recompte al final de la setmana.\nDilluns Dimarts Dimecres Dijous Divendres Disssabte Diumenge\n“El corazón alegre hará bien como una medicina;\nFonts: El buen humor se contagia. revista Muy Interesante\nSpreading of healthy mood in adolescent social networks.Proceedings de la Royal Society B\nAquesta entrada s'ha publicat en Notícies, Promoció de la Salut i etiquetada amb amistat, bon humor, CAP TURO, consells, depressió, ICS, salut mental, somriure. Afegiu a les adreces d'interès l'enllaç permanent.


Colau demana a Guanyem i PSC acordar una moció de censura contra la "dreta racista" d'Albiol\nPublicat 12/5/2020 16:30:46 +02:00CET\nL'alcaldessa de Barcelona, Ada Colau, ha instat aquest dimarts Guanyem Badalona (Barcelona) i el PSC a acordar una moció de censura contra la "dreta racista" del nou alcalde de la ciutat, Xavier García Albiol (PP).\nEn un missatge en el seu compte de Twitter recollit per Europa Press, ha assegurat que "els errors s'han d'esmenar", i ha agraït la feina feta per la líder de Badalona en Comú Podem, Aïda Llauradó.\n"No ens podem resignar al fet que la dreta racista governi Badalona. Els errors es poden esmenar: només fa falta que Guanyem i PSC rectifiquin i es posin d'acord per a una moció de censura. Gràcies i felicitats @AidaLlaurado @BdnEnComuPodem per defensar el pacte progressista fins al final".\nAlbiol ha estat proclamat alcalde de nou aquest dimarts, ja que va liderar el partit més votat en les passades eleccions municipals i cap altre candidat a l'Alcaldia ha aconseguit reunir els 14 vots que representen la majoria absoluta a l'Ajuntament.\nLa resta de grups municipals han tractat d'aconseguir un acord per investir un altre alcalde i evitar que Albiol repetís en el càrrec --va ser alcalde entre 2011 i 2015--, però finalment no han tancat cap pacte amb suports suficients per a aquest ple d'investidura.


La final de Messi i els 'tackles' - La República Esportiva\nEl Liverpool i el Tottenham Hotspur disputen una final de Champions League amb el Barça lamentant-se encara per no haver estat capaç de classificar-s'hi tenint-ho tot de cara\nAficionats del Liverpool al centre de Madrid. / EFE\nEls psicòlegs diuen que la depressió té a veure amb el fet de donar-li voltes al passat i l’ansietat amb la incapacitat de deixar de pensar en allò que esdevindrà en el futur. Des del 7 de maig, el Barça transita -amb tota la relativització del significat d’aquestes paraules que s’ha de fer quan s’usen en el context del futbol- pel primer estat mental i avui els fets d’aquella maleïda nit es repetiran en les ments dels jugadors, seguidors i directius culers quan Damir Skomina, l’àrbitre eslovè de la final Liverpool-Tottenham, doni inici al partit a les 21 h.\nLa glòria que comporta l’orelluda no havia estat tan a prop de can Barça des que es va aixecar la cinquena a Berlín el 2015. Les semifinals van arribar amb favorits descartats com el Manchester City, el Bayern de Múnic, el PSG, la Juventus o el Reial Madrid i, només el Liverpool, que acabaria dictant el fi de festa blaugrana, els analistes el consideraven capaç d’evitar que Leo Messi aixequés la seva “copa linda“. Però avui el ’10’ haurà de veure el partit més important de la temporada futbolística europea des de l’Argentina, on ja està preparant-se per a la Copa América, en la qual debutarà el 16 de juny davant la Colòmbia de Yerry Mina.\nMalgrat que hi ha una cinquantena de motius més culpables del desencisat final de curs blaugrana, és evident que des de l’eliminació de Roma i, sobretot, després de l’arxirecordada frase de Leo Messi en el Trofeu Joan Gamper, una certa ansietat ha acompanyat el Barça a causa de l’obligació autoimposada d’alçar la Champions League al Wanda Metropolitano. Posar el llistó tan alt va ser l’única manera que va trobar la plantilla i la directiva per silenciar els aficionats més crítics, que ja l’estiu passat haguessin desitjat que es duguessin a terme els canvis que, en principi, tindran lloc a partir de la setmana vinent.\nQui hagués dit el 3 d’octubre, quan els d’Ernesto Valverde van meravellar a Europa en el triomf per 2 a 4 a Wembley davant el Tottenham, que l’equip de Harry Kane seria el que arribaria dels dos al partit decisiu de la competició. Com tampoc ningú s’hagués atrevit a pensar-ho l’11 de desembre, quan els spurs van assolir la classificació per als vuitens de final en empatar al Camp Nou en el minut 85 amb un gol de Lucas Moura davant un Barça a mig gas que ja tenia assegurada la primera plaça del grup. Cinc mesos després, el brasiler també seria l’autor d’un espectacular hattrick en 40 minuts al Johan Cruyff Arena que permetria el Tottenham arribar a la seva primera final de la Copa d’Europa. Era la tercera vegada que el conjunt de Mauricio Pochettino se salvava de l’eliminació a última hora. L’altra va ser al Etihad Stadium, on el Manchester City de Pep Guardiola va viure un coitus interruptus en el descompte del partit de tornada dels quarts de final quan el VAR va anul·lar un gol decisiu a Sergio Agüero.\nEn un context similar van disputar la final de la Lliga de Campions l’Inter i el Bayern el 2010 en aquesta mateixa ciutat. El futbol físic i directe es va imposar al joc de posició representat pel Barça de Guardiola, que va poder pair aquella bufetada -amb Mourinho corrent per la gespa del Camp Nou amb el dit aixecat i amb Valdés gairebé fent-li una cara nova- un any després sense haver-se tornat boig i haver abandonat l’estil propi per assemblar-se als finalistes que un curs abans havien imposat la seva llei. Aquell Barça tampoc va canviar el 2012, amb una nova patacada a l’estadi culer, aquesta vegada davant el Chelsea i en el mateix context: intensitat, tackles i domini de les àrees.\nPerò el Barça que havia d’arribar a Madrid aquest 2019 sí que ha estat influït pels precedents. La caiguda de Roma va marcar un abans i un després i l’equip blaugrana ha afrontat aquesta Lliga de Campions amb pragmatisme i rendit als peus de les peces clau en les àrees: Ter Stegen, Piqué i Messi. Premiant i venerant la vigorositat d’Arturo Vidal -l’home amb qui els culers no haguessin caigut a l’Olímpic (ironia)-, a diferència del que feu Guardiola amb el seu estil inqüestionable, el Barça s’ha adaptat al presumpte èxit del futbol modern, el que va proclamar França campiona del món. Aquests Liverpool i Tottenham que avui lluitaran pel títol rememoren aquell futbol que practicava el Manchester United en les finals el 2009 i el 2011. Aleshores, el talent s’imposava al físic. I meravellava el món. Les coses han canviat molt.


ous | Cançó de cuina\nRecorde que quan era xicotet i no m’agradava la paella (com podia ser tan balòstia) li preguntava a ma mare:\n– Mare!!! Per què tots els diumenges has de fer paella?\n– Perquè som valencians, fill – contestava orgullosa ma mare.\nEsta resposta, realment no té un fonament científic, però ara la comprenc una miqueta millor. Apart de menjar cada diumenge paella, des de fa molts anys, ma mare fa per a dinar, cada dissabte, truita de creïlles, altrament anomenada Tortilla española. Davant esta delicada situació no m’atrevisc a preguntar-li a ma mare perquè cada dissabte fa una truita de creïlles.\nLa creïlla és una paraula que en tot el territori on es parla català té denominacions molt diverses: patata, pataca, queradilla, trumfa, creïlla, queradilla i fins i tot patatilla. Això només pot voler dir una cosa: que és un menjar tan quotidià que el seu nom ha anat mutant i mutant. Pero el post de hui no té altra finalitat que parlar de com fem les truites a cada de cadascú. Jo donaré la meua recepta.\nNecessitarem creïlles, ous, llevat en pols i ceba (opcional)\nTallem la creïlla a dauets, xicotets, i posem una bona quantitat d’oli d’oliva a escalfar. Quan estiga escalfant-se sense estar molt calent posem la ceba, i quan l’oli estiga mes calent posem la creïlla i salem. Al principi ha de fregir amb força, i a continuació baixar el foc. Durant el procés en què la creïlla i la ceba estan fregint-se puge i baixe la intensitat del foc unes 3 vegades. Les creïlles acaben més doradetes. En un bol apart, batem els ous amb sal i el llevat i ho fem ben esponjoset. Quan la creïlla i la ceba estiguen fregides i ja tendres les traurem de l’oli i les afegirem al recipient amb l’ou batut. Ho deixarem repossar uns 5 minuts, si en teniu 10 millor que millor. Retirarem l’excés d’oli i afegirem la barreja a la paella, on després d’una o dos voltes magistrals la tindrem feta i llesta per servir.\nEl resultat pot ser, una cosa com esta:\nNo s’aprecia la grandària però heu de considerar que es tracta d’un plat de pizza, osiga que és una senyora truita. La meua amiga Alba, que gaudeix enormement de les meues truites diu que després de les de la seua mare són les millors truites que ha tastat, cosa que em plena d'”orgullo y satisfacción“.\nVos anime a què comenteu com feu vosaltres les truites, quin secret seguiu, quin ingredient li afegirieu o de quin prescindirieu. Interactuem, cuinem i que vaja de gust!\nWritten by Vicentpons 1 comentari Publicat dins de creïlles, General, ous\tTagged with cançó, cançó de cuina, cansodecuina, ous, pons, truita de creïlles, truita de patates, vicent, Vicent Pons


Malvasia de Sitges - La Salseta\nA La Salseta som uns enamorats de la malvasia. I no només perquè sigui un producte propi de Sitges, que ja seria un bon motiu, sinó pel seu especial bouquet, ja sigui com acompanyament d’unes delicioses postres, aperitius, o per les seves possibilitats a la cuina en combinació amb uns altres ingredients.\nLa malvasia és una varietat de raïm, que degut a la seva aclimatació a l’entorn ha adoptat el nom de Sitges. D’aquesta varietat trobareu la malvasia seca, ideal per a aperitius, i la dolça, que pot acompanyar moltes postres.\nGràcies al llegat Lopis l’Hospital de Sant Joan de Sitges ha conservat el cultiu i la producció de la Malvasia de Sitges. Actualment comercialitza diferents tipus de vins elaborats amb aquesta varietat.\nVeniu a La Salseta de Sitges i deixeu-vos temptar per una copeta d’aquest vi, del qual ja existeixen referències històriques l’any 1300 quan al Garraf es cultivava com a continuació del cultiu de la malvasia grega, des d’on sembla que va ser importada aquesta varietat.\nPremsa de vi de Can Puig de Galup Sitges


POR A LA MORT: QUAN LA PANDÈMIA ENS FA ENFRONTAR-NOS A LA MORTALITAT - SIZTA2SIZTA BLOG - ANSIETAT I ESTRÈS\nPor a la mort: quan la pandèmia ens fa afrontar la mortalitat\nPrincipal Ansietat I Estrès Por a la mort: quan la pandèmia ens fa afrontar la mortalitat\nTens por de Covid-19 o en realitat té por a la mort? Per què tenim por de morir i com podem controlar la por?\nfoto d'Aron Visuals\nPer què a tots ens aterra el Covid-19?Sí, estem perdent el nostre estil de vida i no sabem què ens espera. Però per a molts,sota això hi hauna por a la mort. Ja sigui la nostra pròpia mort, o bé de .\nPer què tenim tanta por de morir?\nCom a humans, temem allò que no sabem.Temem de nens, nous llocs de treball com a adults, què aportarà el nostre futur , o no portarà.\nI en la societat occidental la incògnita més gran és la mort.A diferència d’altres cultures que celebren i parlen de la mort, molts de nosaltres no en parlem dins de les famílies fins que el destí ens obligui. No estem segurs de què tractem.\nI com que la mort és tan imprevisible i inevitable, ho sentim vulnerable . Amb l’actual pandèmia, encara més, amb la mort a totes les portades.\nÉs realment fins i tot la mort la que té por?\nLa por a la mort, si s’examina, pot ser en gran part totalment relacionada amb altres coses.Tenim por de:\nno haver fet prou amb les nostres vides\ndeixant els altres enrere\nno estar organitzat i deixar un embolic per a la classificació d'altres\nel que ve després de la mort\ndolor i patiment.\nEstàs sol? Dona?\nLa investigació demostra que hi ha certs factors que ens fan més vulnerables ansietat per mort i la mort depressió .\nUn estudi mirant a , membres de l'església i treballadors d'una terminal aèria van trobar que ser dona i ser major estava més relacionat amb l'ansietat per mort, mentre que estar sol a la vida sense parella pot provocar depressió per mort.\nCom manejar la por a la mort i a morir\n1. Feu una visió general de la vostra vida.\nEl psicòleg del desenvolupament Erik Erikson és famós pels seus 'Vuit etapes del desenvolupament psicosocial' . La idea és que un individu sa progressi a través de diferents etapes de comprensió d’ell mateix i dels altres al llarg de la vida. L'última etapa de la vida que va etiquetar, 'Ego Integrity vs Despair'.\nEn aquesta fase comencem a reflexionar sobre la nostra vida. Podem trobar sentit i propòsit en la vida que vam viure (Ego Integrity), o podem veure les nostres vides com una sèrie de fracassos , d’oportunitat perduda (Desesperació). Si trobem integritat, és menys probable que tinguem ansietat per mort.\nPer tant, una idea aquí és seure i fer-se la vida intencionadamentvisió general, ara. Sobre paper. Amb la intenció de trobar sentit i propòsit .Dividiu la vostra vida en dècades o en trossos de cinc anys si encara sou jove. Quines coses vas fer durant aquell temps significat comprat i propòsit?\nDe nou, la por a la mort pot ser impulsada per allò desconegut.Feu doncs la vostra pròpia investigació per donar a conèixer la mort i el procés de la mort.\nAixò podria ser parlar amb una 'doula de la mort' o visitar un dels 'cafès de la mort' en línia, de moda, on la gent parla obertament i positivament sobre la mort i la mort. En una enquesta realitzada per deathcafe.com , El 80% dels usuaris considerava que formar part d’aquest grup els feia sentir millor amb la vida, no només amb la mort.\nLlegiu la ciència sobre la mort i sobre diferents visions de la vida després de la mort.Si us fa por dolor i el patiment, coneixeu els mètodes únics del cos per navegar-hi.\nEn aquest cas, també és una bona idea conèixer també el Covid-19. La ciència real. No què social media o la afirmació dels titulars del Daily Mail és la ciència. Llegiu el que diuen els epidemiòlegs. Mireu articles en fonts de notícies respectades que citen científics destacats. Vegeu gràfics que mostren estadístiques reals.\n3. Organitzeu la vostra pròpia mort.\nPer: Ken Mayer\nDe nou, una de les tensions que podem experimentar inconscientment sobre la mort i la mort és preocupació que en deixarem d’altres en perill, o que no estem organitzats ni preparats. Tot i així, seguim posposant les coses que podrien ajudar-hi, com ara:\ncompra d’assegurança de vida\npreparant un testament\ndemanant a algú que ens guardi nens\norganització de tràmits\ndesordenant casa teva\ni organitzant el nostre propi funeral.\nSi us sentiu macabres fins i tot començar amb alguna cosa d'això, comença petit. Escriviu un esbós aproximat de la vostra voluntat i vegeu com se sent. O pregunteu a amic si els agradaria organitzar-se al voltant d’aquest tipus de coses junts.\n4. Aprendre i practicar el mindfulness.\nUs pregunteu per què tanta gent s’ha tornat intolerant, racista i enfadada durant la pandèmia de Covid-19?Està relacionat amb la por a la mort.\nEl professor de psicologia Todd Kashdan de la Universitat George Mason a Amèrica explica que,'Per evitar l'ansietat de mort ... defensem violentament les creences i les pràctiques que proporcionen una sensació d'estabilitat i sentit a les nostres vides. Quan es recorda a la gent que la mort és imminent, augmenten les seves tendències racistes '.\nPerò dins a estudi publicat alRevista de personalitat i psicologia social, Kashdan i els seus companys d’investigaciómiràvem què passava si portem atenció plena a la nostra por a la mort.\nVan trobar que les persones conscients no només eren més tolerants amb els altres malgrat haver de pensar en la mort, sinó que també mostraven menys por per la seva pròpia mort.\n(Apreneu a fer una pràctica de mindfulness a partir d’avui, utilitzant el nostre programa gratuït .)\n5. Connecteu-vos a alguna cosa més gran que vosaltres mateixos.\nNo es tracta de creure en Déu o de trobar religió només a causa del coronavirus.Es tracta de trobar alguna cosa que doni un sentit més gran a les coses per a tu personalment.\nA estudi sobre religió i espiritualitat en cuidadors al final de la vida va trobar que la religió i l’espiritualitat milloraven la seva capacitat per fer front a l’angoixa.\nLa teràpia em pot ajudar amb por a morir i morir?\nAbsolutament. Potser voldreu provar-ho teràpia existencial , que té com a objectiu ajudar els vostres trobar propòsit . O bé psicoteràpia transpersonal , que combina enfocaments psicoterapèutics amb pensaments i pràctiques esotèriques, que us ajuden a sentir-vos connectats amb vosaltres mateixos, amb els altres i amb un conjunt més gran.\nÉs hora de parlar amb un terapeuta sobre la vostra por a la mort i, finalment, començar a viure? Els nostres millors terapeutes de Londres estan disponibles per Skype. O ús trobar que s’adapten al vostre pressupost.\nEncara teniu alguna pregunta sobre la por a morir? O voleu compartir els vostres consells amb altres lectors? Utilitzeu el quadre de comentaris següent.\nAndrea Blundellés l'editor i escriptor principal d'aquest lloc. Després d’una exitosa carrera tant en periodisme com en cinema, es va tornar a formar en orientació i assessorament. Segueix tenint el sentit d’escriure testament, però el TDAH la distreu.


L'operari de nacionalitat eslovaca manipulava una serra circular amb la que s'hauria amputat el peu esquerre, i el Centre D'Assistència Primaria de Mollerussa ha sol·licitat un helicòpter per traslladar el ferit.\ncomarca golmés agenda pateix accident laboral\nEl taller es troba al carrer Tarragona del Polígon Colomer de Golmés.\nAl voltant de les cinc de la tarda, aquest dijous, un empleat del taller mecànic M.S -S.L, ubicat al Polígon Colomer de Golmés ha patit un accident que l'hi ha amputat el peu esquerre. Es tracta del ciutadà eslovac R.K de 45 anys, resident al Pla d'Urgell, que en el moment de l'accident manipulava una serra circular i per causes que es desconeixen, aquesta l'hi ha seccionat totalment el peu esquerro.\nEl ferit ha estat traslladat al Centre d'Assistència Primaria (CAP) de Mollerussa, on ha estat atès pels serveis d'urgència, que al comprovar la gravetat han sol·licitat un helicòpter per portar al ferit a un centre hospitalari, que podria ser a Barcelona, encara que no s'ha pogut confirmar.\nL'alcalde de Golmés Jordi Calvís s'ha traslladat al lloc dels fets, per tal de conèixer les causes i la gravetat de l'accident. Calvís ha explicat que es tracta d'un taller mecànic que dirigeixen dos ciutadans eslovacs residents al municipi, des de fa més de 10 anys, i la persona accidentada hauria estat un antic soci, que actualment havia passat a ser empleat. L'alcalde ha afegit que es desconeixen les causes de l'accident, fins que els Mossos d'Esquadra no finalitzin les investigacions.\nTerritoris.cat presenta l'edició de la comarca de les Garrigues


El Regne Unit accepta pagar fins a 45.000 milions d’euros per sortir de la UE | Internacional | EL PAÍS Catalunya\nEl Regne Unit accepta pagar fins a 45.000 milions d’euros per sortir de la UE\nLa primera ministra britànica, Theresa May, sobreviu però renúncia a les seves línies vermelles sobre el Brexit\nLondres 8 DES 2017 - 17:01\tCET\nTheresa May amb Jean-Claude Juncker, president de la Comissió. OLIVIER HOSLET EFE\n“Aquesta és una guerra per veure qui pestanyeja primer, i nosaltres ens hem tallat les parpelles”, advertia a The Sun una font del DUP, els unionistes nord-irlandesos i aliats parlamentaris de Theresa May, que van torpedinar l'acord sobre el Brexit dilluns. Al final, després de quatre dies de negociacions i una nit de frenètica diplomàcia telefònica, va pestanyejar la primera ministra britànica.\nHavia alliberat la seva agenda de la tarda amb la previsió de viatjar a Brussel·les en qualsevol moment. Les televisions es dirigien a l'estació de Kings Cross per pujar al tren i creuar al mínim avís. A última hora de la tarda, Downing Street explicava que Theresa May havia parlat per telèfon amb Leo Varadkar, primer ministre irlandès, i amb Jean-Claude Juncker, president de la Comissió Europea, però que les negociacions continuarien a la nit. Cap a les cinc de la matinada, hora de Londres, es confirmava que la primera ministra i David Davis, titular del Brexit, volaven a Brussel·les. Passades les set del matí, hora local, el cap de Gabinet de Juncker piulava una foto d'una fumata blanca. Habemus acord.\nEn l'essencial, May aconsegueix el que volia: la llum verda per avançar que li garanteix, de moment, la seva pròpia supervivència política. Però l'acord comporta un bany de realitat. Exposa les contradiccions de la visió del Brexit que es va vendre a l'electorat i esborra gairebé totes les línies vermelles traçades per May en els 17 mesos transcorreguts des del referèndum. A més, el Regne Unit ha acceptat pagar entre 40.000 i 45.000 milions d'euros per sortir de la UE, una factura que ha confirmat un portaveu de Downing Street.\nEl DUP —malgrat que puntualitza que “hi ha temes que encara han de ser resolts”— obté garanties que no hi haurà barreres regulatòries entre Irlanda del Nord i la resta del país. Arlene Foster, líder del partit unionista, ha assenyalat que el nou text conté “canvis substancials” pel que fa a la frontera irlandesa, un dels tres assumptes que abasta l'acord aconseguit aquesta matinada sobre els termes del divorci, que l'equip negociador europeu considera que conté el progrés suficient perquè els líders dels Vint-i-set acceptin passar a la segona fase de les negociacions a la cimera de la setmana que ve. “No hi ha una barrera al Mar d'Irlanda i sí que hi ha una clara confirmació que el Regne Unit en el seu conjunt abandona la UE”, ha dit Foster.\nLa meticulosa redacció dels 15 punts de l'acord relatius a Irlanda i Irlanda del Nord conté substància abundant. En particular, destaca una concessió continguda en el punt 49. “En absència de solucions pactades, el Regne Unit mantindrà un alineament complet amb les regles del mercat intern i la unió duanera”. Això significa que, si no s'acorda una altra cosa, el Regne Unit no serà membre del mercat únic, després no podrà participar en la confecció de les seves regles, però sí que hi haurà de sotmetre's a elles. És a dir, que la posició per defecte passa a ser un Brexit suau, i no un salt al buit. Alguna cosa que sonarà bé a oïdes més proeuropees, que consideren que aquestes paraules mantenen viva la lluita per la permanència al mercat únic i la unió duanera.\nHi ha altres línies vermelles traçades per May que són discretament difuminades al llarg de l'articulat. És el cas de la promesa d'alliberar-se de la jurisdicció del Tribunal de Justícia Europeu, línia vermella absoluta pels més fervents partidaris del Brexit. Les decisions de la cort d'Estrasburg no només s'aplicaran en el període transitori de dos anys que Londres espera pactar, com ha recordat Donald Tusk, president del Consell Europeu. Les seves resolucions seran utilitzades per interpretar l'acord sobre drets dels ciutadans europeus residents al Regne Unit i els tribunals britànics podran remetre els casos que sorgeixin a Estrasburg durant un període de vuit anys des de l'acord final. “El Tribunal de Justícia Europeu serà competent per als ciutadans europeus”, ha resumit Juncker.\nEl sector dur del Brexit s'empassa, doncs, en bona mesura, amb substancials pagaments a la UE durant dècades; amb un període transitori enterament sota els termes de la UE; amb certa continuada jurisdicció del Tribunal de Justícia Europeu i amb un horitzó d'alineament, per defecte, amb les normes de la unió duanera. I no obstant això, els més destacats euroescèptics del Govern, parlant en nom de l'ala dura del Partit Conservador, han donat la seva benedicció a l'acord. “És un assoliment personal significatiu per a la primera ministra”, ha dit el titular de Medi ambient, Michael Gove. “Enhorabona a la primera ministra per la seva determinació en obtenir l'acord d'avui”,ha piulat Boris Johnson, cap del Foreign Office.\n— Boris Johnson (@BorisJohnson) 8 de desembre de 2017\nMés verí contenia la felicitació a la primera ministra de Nigel Farage, exlíder del partit populista i antieuropeu UKIP: “Un acord a Brussel·les és bona notícia per a la senyora May ja que ara podem avançar cap al proper nivell d'humiliació”.


Enric I. Canela » Blog Archive » Adaptar l’administració als més grans\nAdaptar l’administració als més grans\nXavier Marcet publicava l’altre dia el seu decàleg d’idees, aquesta vegada per millorar l’administració pública (Retos de innovación pública).\nPenso ara en les ciutats. Una de les deu idees que m’ha sembla especialment interessant és: Anticipar solucions a l’envelliment poblacional. Anem cap una societat amb la gent més gran de mitjana, la gent viu més anys i, amb l’esquema actual, la gent gran té més poder adquisitiu.\nHi ha dues raons per innovar pensant en la gent gran. Una és l’obligació de l’administració pública d’habilitar les ciutats i les instal·lacions per fer més fàcil la vida als que tenen menys dificultat de moviment, treure barreres arquitectòniques, adaptar-s’hi. La segona raó és egoista, més serveis per als que els puguin pagar.\nS’ha de pensar en això, no? Segur que algú que em llegirà hi pensarà.\nClassificat com a Articles Enric I. Canela, Innovació, Política | No hi ha comentaris »